พักตัว..พักใจโมนิก้าและทีมงาน
*หากมองสถานการณ์ของตลาดหุ้นไทยเป็นแบบ money game ก็คงไม่มีอะไรต้องตื่นเต้น หรือต้องตกใจ จนไม่ต้องทำอะไรกิน เพราะแพทเทิร์นการเคลื่อนตัวของหุ้นยังอยู่ในกรอบเดิม “โมนิก้า” ถึงไม่มีความจำเป็นในการทำตัวเป็นกระต่ายตื่นตูม เพราะมันไม่ช่วยให้อะไรดีขึ้นกว่าเดิม แถมยังทำให้บรรดาแฟนคลับรู้สึกไม่สบายใจ จึงอย่าเม้าท์เรื่องไม่เป็นเรื่องอีกเลยนะคะ
31 ม.ค. 2560

*หากมองสถานการณ์ของตลาดหุ้นไทยเป็นแบบ money game ก็คงไม่มีอะไรต้องตื่นเต้น หรือต้องตกใจ จนไม่ต้องทำอะไรกิน เพราะแพทเทิร์นการเคลื่อนตัวของหุ้นยังอยู่ในกรอบเดิม “โมนิก้า” ถึงไม่มีความจำเป็นในการทำตัวเป็นกระต่ายตื่นตูม เพราะมันไม่ช่วยให้อะไรดีขึ้นกว่าเดิม แถมยังทำให้บรรดาแฟนคลับรู้สึกไม่สบายใจ จึงอย่าเม้าท์เรื่องไม่เป็นเรื่องอีกเลยนะคะ
*เนื่องจากทุกคนรู้ดีว่า แนวรับสำคัญในเที่ยวนี้แบ่งเป็น 2 ระดับด้วยกันคือบริเวณ 1,580 จุด ซึ่งเป็นจุดที่ดัชนีจะแกว่งออกด้านข้างเพื่อพักตัว ส่วนบริเวณที่สองคือ 1,550 จุด ซึ่งเป็นตัวกำหนดโพสิชั่นตลาดหุ้นไทยจะไปในทางไหน “โมนิก้า” ถึงรู้สึกชิวๆ เมื่อเห็นดัชนีประคองตัวปิดที่ระดับ 1,590.56 จุด ลบไป 0.24 จุด ด้วยมูลค่า 4.13 หมื่นล้านบาท เพราะยังไม่มีอะไรเปลี่ยนแปลงอย่างมีนัยสำคัญนั่นเอง
*ที่สำคัญเมื่อดูจากรูปแบบการลงทุนที่สลับหุ้นเล่นกันไปเรื่อยๆ มันเป็นการส่งสัญญาณเหมือนรออะไรบางอย่าง ยิ่งทำให้พวกม้าแก่ชำนาญทางเคาะขวาหุ้นหน้าตาใหม่ๆ กันอย่างสนุกสนาน แถมคนที่สามารถเคาะขวาได้เป็นไม้แรกๆ ย่อมจุดกระแสให้ขาลุยกระโดดใส่กันอย่างเมามัน ส่วนนักเล่นคนไหนรู้สึกไม่ใช่โหมดของการดาหน้าลุย ก็เข้าแคมป์เก็บตัวเป็นการชั่วคราว แล้วรอให้พร้อมค่อยออกมาลุยใหม่ก็ได้เจ้าค่ะ
*เหมือนกับในรายของ PTTEP กระชากขึ้นมาปิดที่ 102 บาท บวกไป 4.25 หรือขึ้นไป 4.35% ด้วยมูลค่า 1.90 พันล้านบาท ซึ่งเป็นการวิ่งทะลุ 100 บาทเป็นครั้งแรกในรอบ 1 ปี 6 เดือน “โมนิก้า” ถือเป็นสถานการณ์ที่ไม่ได้มาเล่นๆ เพราะอัดเต็มไปด้วยแรงซื้อจำนวนมหาศาล จนกลายเป็นหุ้นที่ติดชาร์ทอันดับ 1 ในกระดาน most active วันนี้น่าจะได้เล่นการไล่ราคาขึ้นไปอีก หลังสัญญาณมันออกมาในโทนนี้น่ะสิ
*เช่นเดียวกับในรายของ UV ทะยานขึ้นไปทำจุดสูงสุดที่ระดับ 9.55 บาท ก่อนจะอ่อนตัวลงมาปิดที่ 9.10 บาท บวกไป 0.20 บาท หรือขึ้นไป 2.25% ด้วยมูลค่า 900 ล้านบาท “โมนิก้า” บอกได้แค่ว่า โมเมตัมของหุ้นเล่นในแบบขาขึ้น น่าจะเห็นการขยับขึ้นไปอีกเรื่อยๆ เพราะผลงานค่อนข้างโดดเด่นกว่ารอบที่แล้ว แม้ก่อนหน้านี้จะไล่ราคาขึ้นไปถึง 10.50 บาท ต่อจากนั้นไหลลงมากองแถว 6 บาทแบบชอกช้ำ แต่เที่ยวนี้บอกได้ทันทีว่า ไม่เหมือนเดิมอีกแล้วนะคะ
*อีกหนึ่งตัวที่พลิกโฉมอย่างมีนัยสำคัญก็คือ THCOM หลังกระชากขึ้นมาปิดที่ 22.10 บาท บวกไป 1.20 บาท หรือขึ้นไป 5.80% ด้วยมูลค่า 600 ล้านบาท ซึ่งเป็นการเปิดฉากลุยหนักเป็นวันแรก “โมนิก้า”  มองเป็นช็อตที่น่าคิดมากๆ หลังหุ้นขึ้นมาปิดตรงเส้น 200 วันบริเวณแนวต้าน 22.20 บาทพอดี จึงก้ำกึ่งมากๆ หากจะฟันธงว่า หุ้นจะไป หรือหุ้นจะลง..วันนี้ถึงต้องไปวัดดวงกันเอาเองจ้า!
*เม้าท์ถึงเรื่องนี้ขึ้นมาทั้งที “โมนิก้า” ขอแนะนำให้หันมาดู BLAND กันสักหน่อย หลังหุ้นวิ่งขึ้นมาปิดที่ 1.92 บาท บวกไป 0.05 บาท หรือขึ้นไป 2.70% ด้วยมูลค่า 520 ล้านบาท มันเป็นช็อตที่ต้องดูกันยาวๆ เพราะถ้าย้อนกลับไป 2 เดือน หุ้นตัวนี้ให้รีเทิร์น 10% หรือถ้าย้อนกลับไปประมาณ 4 เดือนหุ้นตัวนี้ให้รีเทิร์น 28% ขณะที่ยอดเก่าอยู่แถว 2.10 บาท มันเป็นจังหวะที่ผู้เล่นต้องเลือกกันเอาเองว่า ชอบสั้นๆ หรือ ชอบยาวๆ (อย่าคิดลึก) นะคะ
*ส่วนหุ้นทีเด็ดอย่าง FN ผ่านกระบวนการเล่นโหดๆ  ตบจูบ..ตบจูบ มาระยะหนึ่ง ในที่สุดก็กระชากขึ้นมาปิดที่ 8.80 บาท บวกไป 0.55 บาท หรือขึ้นไป 6.70%  ด้วยมูลค่า 396 ล้านบาท “โมนิก้า” มองเป็นช็อตที่น่าจะไล่ตามไปสบายๆ เพราะเคยเห็นหุ้นวิ่งขึ้นไปถึง 9.50 บาทมาแล้วครั้งหนึ่ง เพียงแต่ครั้งนี้ต้องตั้งฐานที่บริเวณ 9 บาทให้ได้เสียก่อน ต่อจากนั้นค่อยมองยอดด้านบน แถมแมงลือเม้าท์ว่า ตรุษจีนยอดขายระเบิดระเบ้อแบบนี้ เดี๋ยวมีการอัพเป้าชัวร์ป้าบ!
*แพทเทิร์นดังกล่าวมาทรงเดียวกับ ALT ทุกกระเบียดนิ้ว หลังหุ้นใช้เวลานานถึง 2 เดือนในการเทกตัวผ่านแนวต้าน 10 บาท หรือถ้าคิดเป็นรอบ ก็ใช้เวลาทั้งหมด 3 รอบด้วยกันที่พยายามจะฝ่าระดับดังกล่าวขึ้นไปให้ได้ ล่าสุดดูเหมือนความพยายามดังกล่าวจะสัมฤทธิผล หุ้นถึงขึ้นมาปิดที่ 10.30 บาท บวกไป 0.40 บาท หรือขึ้นไป 4% ด้วยมูลค่า 260 ล้านบาท น้องโมพูดได้ทันทีว่า หุ้นมีลุ้นไปต่ออีกไกลนะจะบอกให้
*เหมือนกับในรายของ SCI หากดูตามท้องเรื่องที่เกิดขึ้น “โมนิก้า” มองเป็นช็อตที่สมควรแก่เวลาจริงๆ ในเมื่อทุกอย่างรันตามแผนที่วางไว้ และรายได้ทุกอย่างยังอยู่ในกระบวนการรับรู้ในปี 60  หุ้นถึงวิ่งขึ้นมาปิดที่ 12.50 บาท บวกไป 0.70 บาท หรือขึ้นไป 6% ด้วยมูลค่า 330 ล้านบาท  เพียงแต่รอบนี้หุ้นจะกระชากขึ้นไปสร้างฐานราคาที่บริเวณ 13 บาทได้หรือไม่?..ต้องดูกันต่อไปเจ้าค่ะ
*เช่นเดียวกับในรายของ WICE พุ่งปรู๊ดปร๊าดขึ้นมาปิดที่ 3.80 บาท บวกไป 0.20 บาท หรือขึ้นไป 5.50%  ด้วยมูลค่า 125 ล้านบาท “โมนิก้า” มองเป็นจังหวะของการวัดดวงอย่างแท้จริง เพราะก่อนหน้านี้เคยขึ้นมาถึงบริเวณดังกล่าว ต่อจากนั้นรูดลงไปนอนแอ้งแม้งที่ 3.40 บาท เดี๊ยนถึงไม่กล้าออกตัวแรงเหมือนกับพวกหุ้นข้างต้น วันนี้บอกได้แค่ว่า หากไม่ผ่าน ก็เซ็ทเกมกันใหม่นะคะ